Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19390

c) a referencia és a vizsgálati megközelítési szögek közötti eltérések. Megjegyzés.- A jelen Függelék 9. szakaszában találhatók a részletes korrekció követelmények. 5.4.3 Adott mérés vizsgálati eredményei nem fogadhatók el, ha a számított EPNL érték és a referencia feltételekre korrigált érték közötti különbség meghaladja a 15 EPNdB értéket. 5.4.4 Ha a repülőgép hangnyomásszintjei egyetlen egyharmad oktávsávban sem haladják meg a környezeti hangnyomásszinteket legalább 10 EPNdB értékkel, akkor jóváhagyott korrekciókat kell alkalmazni a környezeti hangnyomásszintnek az észlelt hangnyomásszinthez való hozzáadódása miatt. 5.5 Az eredmények érvénnyessége 5.5.1 A vizsgálati eredményekből 3 átlagos EPNL értéket és ezeknek 90 százalékos megbízhatósági határát kell létrehozni, amely értékek egyenlőek a megfelelő mérési pont (felszállási, megközelítési, vagy oldalvonali zajmérő pontok) minden érvényes vizsgálat korrigált akusztikai mérés eredményének aritmetikai közepével. Ha egy adott méréshez több akusztikai mérőrendszert használnak (például szimmentrikus oldalvonal mérőpontokhoz), akkor az egyes vizsgálatokból kapott eredményeket egyetlen mérésként kell átlagolni. 5.5.2 A 3 vizsgálati pont mindegyikére az elfogadható minimális mintanagyság hat. A mintáknak eléggé nagyoknak kell lenniük ahhoz, hogy a 3 átlagos zajminősítési szint mindegyikéhez statisztikailag megállapítható legyen a 90 százalékos, ±1,5 EPNdB értéket nem meghaladó megbízhatóságú határt. Az átlagszámítási folyamatból nem szabad egyetlen vizsgálati eredményt sem kihagyni, hacsak a bizonyítványt kiállító hatóságok másképpen nem rendelkeznek. 5.5.3 Az előzőekben ismertetett eljárással nyert átlagos EPNL értékek és a 90 százalékos megbízhatósági határaik legyenek azok az értétek, emelyek alapján a repülőgép zaját az alkalmassági kritériumokkal összevetve értékelik és ezeket az értékeket kell jelenteni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes